AGAES: March 2018\nGrupo de formación Specialisterne en Galicia\nSpecialisterne ofrece a posibilidade de facer un grupo en Galicia, haberá que contar con un mínimo de 10 alumnos.\nPublicado por AGAES ESTALMAT-GALICIA ás 18:54 Ningún comentario:\nVI Campus de Verán XuvenCiencia 2018\nVolve o Campus XuvenCiencia, o campamento científico da USC no Campus Terra de Lugo!\nCando e onde ten lugar? Do 1 ao 7 de xullo no Campus Terra de Lugo.\nPreinscrición: O formulario de preinscrición ábrese desde o venres 27 de abril ás 15:30h.\nPublicado por AGAES ESTALMAT-GALICIA ás 19:35 Ningún comentario:\nExplícoche matemáticas 2.0 é un concurso que convoca a Comisión de Normalización Lingüística da Facultade de Matemáticas, que xa vai pola súa sétima edición, cuxo obxectivo é promover a utilización do galego como medio de transmisión das matemáticas e estimular a creatividade do alumnado cos medios audiovisuais.\nPublicado por AGAES ESTALMAT-GALICIA ás 09:54 Ningún comentario:\n"Encontro con ASAC: non son raro, 23 anos de talento en Galicia".\nO día 10 de marzo celebramos o primeiro encontro coa Asociación de Altas Capacidades de Galicia (ASAC) na Facultade de Matemáticas de Santiago de Compostela, que respondía a unha crecente demanda por parte de socios e socias da Asociación Galega de Amigos de ESTALMAT-Galicia (AGAES), co título: "Encontro con ASAC: non son raro, 23 anos de talento en Galicia".\nA presidenta e a vicepresidenta de ASAC proxectáronnos un interesante e reivindicativo video da súa asociación, dando lugar de inmediato a algunhas intervencións por parte dos asistentes ao acto, nais e pais do alumnado de ESTALMAT-Galicia e socios/as de AGAES, así como da decana da Facultade e da coordinadora coas Familias de ESTALMAT-Galicia presentes no acto.\nAs distintas intervencións puxeron de manifesto as diferenzas entre os dous proxectos: por unha banda a Unidade de Estudo e Investigación en Superdotación da USC e por outra ESTALMAT-Galicia (estímulo do talento matemático).\nA Unidade de Estudo e Investigación en Superdotación da USC colabora coa Asociación de Altas Capacidades, cuxo obxectivo é fornecer un lugar de encontro das familias de nenos con alta capacidade intelectual, mentres ESTALMAT-Galicia colabora con AGAES cos obxectivos de detectar e tratar o talento matemático precoz.\nConscientes destas diferenzas, deixamos a porta aberta a futuras colaboracións entre as distintas asociacións para chegarmos a unha formación complementaria para familias e alumnado.\nÁ decana da Facultade de Matemáticas pola súa presenza e disponibilidade do Centro.\nÁs nosas convidadas: presidenta e vicepresidenta de ASAC.\nÁ Coordinadora coas familias de ESTALMAT-Galicia.\nA directiva de AGAES\nPublicado por AGAES ESTALMAT-GALICIA ás 21:14 Ningún comentario:\nInternational camp FdI-2018\nContacts: +7 (981) 966-76-33, info@formulo.org\n14–18 years old students from all over the world are invited to take part in the 7th international session of the Multi-disciplinary summer camp «Formula of Unity».\nDates: July 16–30, 2018.\nPlace: recreation site «Manor of the lake Sirkojarvi» in 40 km to the north of St. Petersburg (near Garbolovo).\nTransfer: traditionally, we meet each team at the airport and accompany the participants to the camp. It is important that you arrive to St. Petersburg on July 16 not later than at 16:00 and leave the camp on July 30 (not earlier).\nLiving conditions: lodging in rooms for 2 persons each, facilities on the floors, 6 meals per day, individual food requirements can be met.\nInfrastructure: green territory, forest, sport facilities, meeting hall, own beach at the lake.\nPublicado por AGAES ESTALMAT-GALICIA ás 18:13 Ningún comentario:\nA USC, a través da Oficina de Igualdade de Xénero, súmase á conmemoración desta data con dúas actividades para visibilizar o traballo das científicas e rescatar do esquecemento ás pioneiras que pasaron pola nosa universidade.\nPublicado por AGAES ESTALMAT-GALICIA ás 18:15 Ningún comentario:\n"Encontro con ASAC: non son raro, 23 anos de talento en Galicia"\nAtendendo á petición de AGAES, dentro da programación ESTALMAT-Galicia, o sábado 10 de marzo ás 11h. celebrarase a segunda sesión coas familias do curso 2017-18, baixo o título "Encontro con ASAC: non son raro, 23 anos de talento en Galicia".\nContaremos neste acto coa presenza da presidenta e secretaria de ASAC, Mar Uzal e Katia Sánchez, respectivamente.\nPublicado por AGAES ESTALMAT-GALICIA ás 13:14 Ningún comentario:\n"Encontro con ASAC: non son raro, 23 anos de talen...


O acordo comercial de EE.UU con México destrúe o TLCAN e aperta a Canadá – Xornal Galego Noticias de Galicia en Galego Xornal Galicia – Galego\nO acordo comercial preliminar entre a EE.UU. e México está a exercer unha presión intensa sobre Canadá ? a terceira parte do pacto comercial vez trilateral que actualmente está a ser re-negociado polo presidente estadounidense, Donald Trump.\nSegundo Trump, o novo acordo, aínda non ratificado, substituirá o actual Tratado de Libre Comercio de América do Norte (TLCAN). O presidente dos Estados Unidos xa suxeriu que a nova alianza comercial debería chamarse “Acordo de Comercio Estados Unidos-México”, a menos que Canadá comece a negociar “de maneira xusta”.\nAs noticias obrigaron aos funcionarios canadenses a organizar rapidamente unha reunión cos seus socios estadounidenses. Segundo os informes, a ministra de Relacións Exteriores de Canadá, Chrystia Freeland, interrompeu a súa viaxe diplomática a Europa para ir a Washington o martes para soster conversacións comerciais. Un voceiro do chanceler dixo que Canadá asinará o novo acordo só se é bo para o país.\nBaixo as condicións actuais, Ottawa enfronta unha oferta de “tómao ou déixao”, que se basea no pacto comercial México-Estados Unidos. Aínda que os detalles do novo acordo aínda non están claros, previsiblemente volverase menos rendible para Canadá que baixo o TLCAN, que foi condenado polo presidente estadounidense como o “peor acordo xamais aprobado”.\nAínda que os Estados Unidos e Canadá tradicionalmente gozaron de boas relacións comerciais, ao redor do 75 por cento das exportacións de Canadá están dirixidas aos Estados Unidos con só o 15 por cento das exportacións estadounidenses destinadas a Canadá. As empresas estadounidenses poderían desviar facilmente as súas exportacións de Canadá se aumentan as barreiras comerciais, segundo unha investigación levada a cabo por ScienceDirect. Ademais, Trump ameazou con impor aranceis ás importacións de vehículos fabricados en Canadá se Ottawa non cede.\n“Creo que con Canadá, francamente, o máis fácil que podemos facer é tarifar a entrada dos seus automóbiles. É unha gran cantidade de diñeiro e é unha negociación moi simple. Podería terminar nun día e recibiremos moito diñeiro ao día seguinte”, dixo Trump.\nO borrador do acordo alcanzado por Estados Unidos e México impulsou ás accións estadounidenses a máximos históricos o luns.\nPrevious Post Previous post: Turquía e Qatar están a ser castigados por negarse a cumprir as ordes de Washington sobre irán\nNext Post Next post: Cursos organizados por SEFAC Galicia e o Colexio Oficial de Farmacéuticos de Ourense\nO drama das venezolanas que se prostitúen para alimentar ás súas familias\nXornal Galego Novembro 9, 2018 Outubro 27, 2018 Leave a reply


A Arca da Noe finalista dos premios Martín Códax na categoría de sala de...\nA Arca da Noe finalista dos premios Martín Códax na categoría de sala de espectáculo\nPatricia F.S 8 de abril de 2016, 19:47\nA taberna cultural situada en Vilar de Santos está de noraboa e non é para menos. A Arca da Noe é finalista ós premios Martín Códax na súa categoría de salas de espectáculos, xunto con Aturuxo de Bueu e Garufa Club de A Coruña. Os tres optan a gañar o galardón que os recoñecería como "cómplices imprescindibles dos músicos e músicas".\nOs Martín Códax celebran desta volta a súa terceira edición e son uns recoñecementos do potencial musical de Galicia, promovidos pola Asociación de Músico ao Vivo.\nEste ano un local da Limia opta a este premio. A Arca da Noe leva dende 2014 sendo un espazo referente polas súas cuantiosas propostas musicais. Cada fin de semana contan cunha programación completa que vai dende obradoiros ata concertos ou conferencias. Polo seu escenario teñen pasado grupos locais como Cantaralai ou Habelas Hainas e dende máis lonxe como Kepa Junkera ou Mini e Mero entre outros moitos nomes.\nAgora toca esperar ó 28 de abril para ver si o local de Vilar de Santos gaña o galardón que o recoñecería como unhas das mellores salas de espectáculos de toda Galicia. A gala celebrarase no Pazo da Cultura de Pontevedra.\nda premio arca martín ós nóe\nO intenso fume que saía dunha casa causou o pánico en Vilar de Santos\nO museo de Vilar de Santos celebra este ano o seu 20 cumpleanos


A conselleira de Política Social, Fabiola García, visitou hoxe a casa do maior de Punxín - BadalNovas\nInicio Actualidade A conselleira de Política Social, Fabiola García, visitou hoxe a casa do...\nA conselleira de Política Social Fabiola García acompañada polo alcalde de Punxín Manuel Vázquez fixerón unha visita a casa de maiores en Punxín\nA Xunta abre a convocatoria para financiar unha trintena de novas casas do maior na Galicia rural con requisitos máis flexibles\nA conselleira de Política Social, Fabiola García, informou de que mañá abre o prazo para solicitar as axudas para a posta en marcha de 33 novas casas do maior, co fin de rematar a lexislatura con 60 destes pequenos centros de atención diúrna 100% gratuíta ás persoas maiores en funcionamento. Co gallo da publicación desta orde no Diario Oficial de Galicia (DOG), hoxe a conselleira visitou dúas casas do maior: a de Cenlle, en compañía da delegada territorial da Xunta en Ourense, Marisol Díaz Mouteira, e a de Punxín.\nEsta nova convocatoria de axudas, que suma un montante global de 1,3 millóns de euros, inclúe tres novidades importantes. En primeiro lugar, nesta nova orde de achegas flexibilízanse os requisitos para poder acceder a esta axuda: poderán contar cunha casa do maior financiada integramente polo Goberno galego todos aqueles concellos que non conten cun centro de día, non só aqueles de menos de 5.000 habitantes, aínda que seguirán primando as localidades pequenas.\nAsí mesmo, amplíase o perfil das persoas usuarias: xa non será necesario contar cunha valoración de dependencia, senón que poderán asistir a estas casas persoas maiores que sexan autónomas. En terceiro lugar, a Xunta de Galicia financiará ás promotoras das casas do maior para que trasladen ás persoas maiores usuarias desde os seus domicilios, ida e volta.\nO’Potiños presenta unha nova edición do Arenteiro Fotográfico\nCaballero referenta o traballo do goberno municipal de Francisco Fumega\nO subdelegado do Goberno destaca o incremento do número de investigados en Allariz\nEntrevista a Roberto Pascual


Convertir a crise en oportunidade: o futuro do PSOE | PSOE Cariño\n← Adiante co Local Social de Sismundi e outras obras\nMellora da estrada Cariño-Mera na curva da Ortigueira →\nConvertir a crise en oportunidade: o futuro do PSOE\nPublicado o 01/11/2016 por PSOE Cariño\nO pasado sábado 29 de outubro, en segunda votación, Mariano Rajoy resultou reelexido Presidente do Goberno con 170 votos a favor, 111 votos en contra e 68 abstencións. Tras tomar posesión do seu cargo, Rajoy anunciará esta semana a composición do seu novo Executivo. A sesión de investidura puxo fin a meses de bloqueo político, que incluso obrigaron á repetición das eleccións xerais. O desbloqueo foi posible pola abstención de boa parte do Grupo Socialista, aínda de 15 dos seus membros racharon co mandato do Comité Federal e votaron en contra da investidura.\nCon independencia da opinión que mereza a decisión adoptada polo Comité Federal, ninguén no partido socialista pode estar satisfeito dos acontecementos vividos nas últimas semanas. A abstención foi unha decisión de última hora, traumática e tomada con escaso marxe para o debate, a negociación e a argumentación pública. Seguramente faltou un debate sinceiro e sosegado ó longo dos últimos meses no seo do PSOE.\nÉ innegable que o PSOE atravesa un momento difícil, pero tamén o é que o noso partido ten amosado, ó longo da historia, unha incuestionable capacidade de sobrepoñerse ás adversidades. Así pois, debe ser capaz, unha vez máis, de convertir a presente crise en oportunidade.\nAínda que a algúns lles custe asumilo, o PSOE é o líder da oposición. Absterse non implica apoiar unhas políticas e un goberno que o noso partido considera antagónicos. Pero este antagonismo terá que visualizarse no día a día da actividade parlamentaria fiscalizando ó goberno, plantexando propostas alternativas e sendo útiles á maioría social e, especialmente, ós sectores máis desfavorecidos. Fuxindo da política espectáculo, pero erixíndose en alternativa con moita firmeza.\nPor outra parte, o futuro ciclo congresual antóllase decisivo. É necesario saír do estado de provisionalidade que implica ter xestoras dirixindo o partido a nivel federal e en Galicia. O partido precisa debates en profundidade –pero con ánimo construtivo- e renovación de equipos en tódolos seus niveis organizativos (federal, autonómicos, provinciais e locais).\nNon queremos rematar este texto sen lembrar que, como non podía ser doutro xeito, as prioridades do socialismo cariñés seguen estando no ámbito local. Como sempre fixemos, a Agrupación Socialista de Cariño participará nos debates e procesos orgánicos que teñan lugar no futuro inmediato, pero tamén temos claro que as nosas competencias e o noso cometido principal son, igual que ata agora, a mellora das condicións de vida da nosa cidadanía e o progreso do noso Concello.


Cando Valle-Inclán quixo recuperar títulos nobiliarios e a torre plateresca máis importante de Galicia - Historia de Galicia\npor Íñigo Mouzo Riobó · 20 Dec, 2018\nA Torre de Bermúdez é sen dúbida o principal monumento histórico da Pobra do Caramiñal. É un pazo urbano, declarado BIC, do que se conservan documentos dende 1751, pero que se remontaría, porén, ata o século XVI. É un excepcional exemplo de pazo urbano da época do plateresco, e, sen dúbida, o exemplo de pazo máis importante deste estilo en Galicia. Nel viviría, polo menos parte da súa infancia, Ramón María de Valle-Inclán, ata o ano 1875 cando se muda a Santiago para estudar o Bacharelato.\nPorén, fora da súa infancia, a Torre de Bermúdez nunca sería residencia do histórico escritor, xa que os seus pais, Ramón del Valle Bermúdez de Castro e Dolores de la Peña y Montenegro, serían os derradeiros propietarios do pazo. E é que ambos pertencían a unha fidalguía que xa a finais do século XIX atopábase na súa plena decadencia. Posuían varias casas nobres e vellos foros, mais os beneficios herdados, principalmente polo pai, fóranse escapando pouco a pouco. Isto obrigou á familia a levar unha vida máis ou menos modesta e a trasladarse a Pontevedra na adolescencia do escritor.\nPorén é moi posible que Valle-Inclán e os seus irmáns foran criados como “señoritos” na Pobra. Se ben isto fixo posible que Ramón María tivera unha boa educación cun preceptor e unha moi boa biblioteca, na que puido estudar gramática latina, foi no ano 1898 cando os seus pais venden finalmente a Torre. Daquela Valle-Inclán atoparíase xa na súa etapa en Madrid, sendo, por tanto, o matrimonio os derradeiros residentes do pazo.\nDúas fiestras da Torre Valle-Bermúdez / Héitor Picallo\nMais Valle-Inclán, fora sempre un gran defensor do seu pasado fidalgo chegando incluso a recuperar o “Inclán” que certos ancestros empregaran xunto ó apelido Valle. Co tampo Ramón María trataría de facerse de novo coa Torre de Bermúdez pero sen conseguilo. Así, no primeiro terzo do século XX, Valle solicitaralle a Alfonso XIII a recuperación da torre así como un título de nobreza conforme á súa liñaxe. Máis non foi quen de conseguir ningunha das dúas cousas, nin por merca, nin polos favores do reais, a pesares do seu xa máis que notable éxito literario na capital española.\nNon foi o único en intentalo. O seu amigo Victoriano García Martí, de orixe pobrense, tratará de conseguir fondos e influencias entre os amigos e coñecidos de Valle-Inclán para mercar a torre e agasallarlle. Di dela que é “unha nobre mansión que na paz dunha vella vila mariñeira” pregoaría co “airón da súa torre a gloria deste gran señor das letras”. Mais, a pesares dos esforzos, el tampouco foi quen de conseguilo.\nE é que naquel ano de 1898 o inmoble sería mercado polo empresario Manuel Lojo, que empregaría dende aquela o pazo como almacén de salgadura, causándolle, iso si, importantes danos ó pazo pola nova función, tanto no baleirado interior como pola acción da sal sobre forxados e granito. Así foi, fora das mans de Valle, ata avanzado o século XX. Daquela, coa crise da sardiña e con ela a que tivo a importante industria galega da salgadura, o pazo deixou de ser un almacén para quedar por completo abandonado. Ficou dende aquela en ruínas ata que no ano 1981 foi mercado polo Concello da Pobra. Dende 1987 é sede do Museo que leva o seu nome e agárdase que nos próximos meses, como xa contamos, teña unha nova restauración.\nA torre Valle-Bermúdez, na Pobra do Caramiñal / foto Héitor Picallo\nTemas: A PobraBarbanzapazospraterescoTorre de BermúdezTorre Valle-BermúdezValle-Inclán\nEditan un manuscrito inédito das vivencias de Valle-Inclán na I Guerra Mundial\nSeguinte Así foron as primeiras artes escénicas galegas\nAnterior As saturnais, as festas de alcol e sexo romanas que derivaron nas festas do Nadal


Protesta ao berro de “Aucosa fóra da Enseada” - Radio Redondela 94.9FM\nProtesta ao berro de “Aucosa fóra da Enseada”\nVeciños de Chapela, Cedeira e Trasmañó volvían manifestarse na baixada a Aucosa o pasado venres para demandar que esta fábrica de produción de fariñas de peixe, que segundo denuncian leva anos causando problemas na zona “polos cheiros pestilentes que provoca e os vertidos que desprende” sexa trasladada a un polígono industrial. Ao redor de 200 persoas achegáronse a esta concentración na que se escoitaron berros en contra de Aucosa.\nAs queixas procedían dende todos os ámbitos. Os propios veciños lembran que a proximidade con esta fábrica lles está a afectar animicamente e lles impide gozar das súas vivendas “chega a casa e tes que pechar as fiestras polos cheiros pestilentes que produce”, explicaba unha das afectadas.\nUns prexuizos que dende os colectivos de mariñeiros e mariscadoras vai máis aló. Sospeitan que a elevada mortandade de peixe e mariscos nas proximidades da zona poida estar debido aos vertidos procedentes desta fábrica. Nesa idea insistía a presidenta das mariscadoras de Redondela “somos moitas as familias que vivimos do mar e estes vertidos estano facendo moito mal, hai moitas especies que non crecen como deberían e pensamos que detrás está a contaminación e a porquería que botan este tipo de empresas”.\nNo mesmo sentido manifestábase o patrón maior de Redondela, Xoel López “é inadmisible que se permitan facer este tipo de vertidos nun espazo protexido como é a nosa enseada”. Asegura que a zona do litoral nas inmediacións de Aucosa no pasado tiña unha riqueza moi elevada e agora o único que hai é morte polo que esixe que esta empresa abandone a enseada.\nOs organizadores volvían lembrar que aucosa “é unha empresa insalubre e perigosa” polo que debe ser trasladada a un polígono industrial axeitado para a súa actividade. “Despois de doce anos de intenso traballos seguimos e seguiremos en pé, mobilizándonos para que esta actividade se traslade deste lugar onde é incompatible coas vivendas” afirmaba Marcial Pérez, presidente da Asociación de veciños de Chapela.\nDende a Plataforma en defensa da Enseada de San Simón insisten en que sen mobilización non hai solución polo que logo de tres protestas en menos de tres meses seguirase con este programa de protestas que busca visibilizar o problema e demandar que “a xustiza sexa xusta”.\nPrevAnterioresO Castelo de Soutomaior retoma o seu programa de visitas\nSeguintesAberto o prazo de inscrición para as escolas deportivas do Concello de SoutomaiorNext


O PP boirés insiste na súa loita contra o vandalismo nocturno | Canal Rías Baixas\nO PP boirés insiste na súa loita contra o vandalismo nocturno\nBOIRO> O PP vén de saír ó paso das acusacións realizadas por ICBoiro relativas á pasividade dos populares ante a crecente inseguridade cidadá.\nXa o pasado verán, e ante o incremento de actos vandálicos rexistrados durante a movida nocturna, o PP boirés levara a pleno unha moción esixindo o cumprimento estricto da lei con efecto sancionador así como a adopción de medidas organizativas referidas a mellora-la cooperación policial e mesmo á posta en marcha dun operativo especial de vixilancia durante as noites da fin de semana.\nO texto recollía ademais a adopción de medidas preventivas, represivas ou inhabilitadoras para organizar espectáculos e mesmo para acceder ós recintos.\nResposta ás críticas\nO voceiro dos populares lembra que todas estas medidas foron rexeitadas cons votos en contra de BNG, PSOE pero contaron co apoio de ICBoiro polo que non entende agora as acusacións do portavoz dos independentes, Manuel Velo.\nOs populares lembran ademais que hai tan só un mes xa denunciaron as consecuencias negativas que tería a supresión do alumeado público co consecuente incremento da inseguridade cidadá.\nNeste sentido, acusan ó actual goberno local de pasar por alto, durante anos, as advertencias dos veciños residentes nas zonas da movida, da hostalería, os empresarios, a plataforma Convivencia e os grupos municipais; sen ter ata o momento adoptado ningunha medida para facer fronte a estes problemas de xeito real.\nArtigo anteriorUnha mostra reflexará a sociedade de Vilagarcía durante a II República\nSeguinte artigoComeza a funcionar a zona azul no centro de Ribeira\nOs emigrantes retornados do Barbanza seguen coa súa loita


Como dispor de verduras de tempada todo o ano | Consumer\nComo dispor de verduras de tempada todo o ano\nAs verduras ultracongeladas manteñen toda a súa calidade, nutrientes e sabor. Un alimento perfecto para consumir de xaneiro a decembro, máis aló da súa tempada de recolección\nData de publicación: Martes, 10deMarzode2020\nA crenza popular afirma que as verduras conxeladas perden os seus nutrientes e propiedades durante o proceso de ultracongelación, e que os produtos frescos son os máis sans. Pero a realidade é outra. As verduras conxeladas son alimentos sen aditivos nin conservantes, que manteñen as súas vitaminas e minerais, resultan fáciles de preparar e están listos para consumir durante todo o ano. Basta con abrir o envoltorio e cociñalas para gozar dunha comida rica, fresca e saudable en calquera momento.\nAs froitas e verduras son alimentos indispensables na nosa dieta. Achégannos vitaminas, minerais, fibra e auga, todos eles nutrientes necesarios para o bo funcionamento do noso corpo. Canta máis variedade incluamos ao longo do día, aínda mellor para a saúde. En ensaladas, como primeiro prato ou ben de acompañamento, as verduras sempre funcionan ben na mesa.\nEstamos adoitados consumir verduras de tempada, pero ás veces a temporalidade pode xogarnos unha mala pasada. Ocorre cando, por exemplo, buscamos unha hortaliza concreta para unha receita e descoñecemos o tempo que pasou desde que se colleitou ata que chegou ao supermercado. Ese intervalo é crucial para os nutrientes, posto que estes redúcense conforme pasan os días e acaban por degradarse; tanto, que mesmo poden chegar a producir patógenos.\nA crenza popular, en cambio, sostén por erro que as verduras conxeladas perden os seus nutrientes e propiedades. A realidade indica todo o contrario: canto menos tempo e procesos de manufactura transcorran entre a recollida do produto e o seu consumo, máis beneficioso será. De feito, os valores nutricionais máis altos obtéñense das verduras de “quilómetro 0”, é dicir, daquelas que nos chegan directamente do horto. Pero a maioría das persoas non ten horta na súa casa, así que poucas veces consómense desta maneira.\nBeneficios do ultracongelado\nA solución pasa polo proceso de ultracongelación, que permite que as verduras conserven practicamente as mesmas condicións coas que se recolleron no campo, polo que manteñen a súa calidade, cor e nutrientes. As verduras que se ultracongelan colléitanse no momento óptimo de maduración, e o tempo que transcorre entre a recollida e o proceso de ultracongelación (menos de dúas horas) é moi curto, o que posibilita que conserven intactas todas as vitaminas e minerais. Unha situación que cambia no caso dos produtos frescos: cando se colleitan e transpórtanse ao mercado, o seu proceso de deterioración e oxidación é moito máis rápido.\nOutras vantaxes das verduras ultracongeladas é que non conteñen aditivos nin conservantes, son fáciles de preparar, están xa peladas e libres de desperdicio, pódense consumir durante todo o ano (máis aló da tempada) e conservan as súas propiedades intactas no tempo, sen que lles afecte ningún patógeno nin a maduración. Desta maneira, podes dispor delas sen ter en conta os meses de recollida. Calquera día é bo para comer verduras ultracongeladas. Ademais, afórrasche tempo de cortar, pelar, lavar… porque xa veñen listas para cociñar. Nin sequera fai falta descongelarlas previamente.\nHoxe en día podemos atopar numerosas froitas ou verduras en calquera momento do ano, desde froitas tropicais ata diferentes variedades de leituga ou de tomates. Se algunhas se comercializan durante todo o ano, como podemos saber en realidade a que tempada corresponde cada unha? En teoría, adquirir produtos de tempada pode implicar que percorresen 15.000 quilómetros almacenados en cámaras frigoríficas. Durante o transporte cambia o nivel dos seus nutrientes, as súas características sensoriais, a textura, o sabor, os seus aromas ou mesmo a cor.\nPor iso, a Asociación Española de Fabricantes de Vexetais Conxelados (ASEVEC) recomenda o consumo de verduras ultracongeladas. Os motivos son moitos. Ademais de manter todas as súas propiedades e nutrientes, podemos atopalas todo o ano. O seu impacto no medio ambiente é mínimo, supoñen unha boa ocasión de alimentarnos de maneira saudable e levar así unha vida sa, e podemos incluílas nos receitarios tradicionais da dieta mediterránea.


Exipto: os golpistas ordenan a detención do líder supremo das Irmandades Musulmás despois de asasinar a 55 partidarios de Morsi - INTERNACIONAL - Sermos Galiza - Diario de intereses galegos\nH.V. 11 Xullo 2013 11:43 h.\nSamir Amin cualifica de “vitoria do pobo” o derrocamento de Morsi en Exipto\nO golpe de Estado en Exipto continúa a deitar sangue e o país entra nunha espiral que moi ben o podería acabar conducindo á guerra civil, após se constatar a oposición moi firme e organizada que mostran os sectores nucleados arredor dos Irmáns Musulmáns, o movemento social que daba suporte ao goberno Morsi.\nNa madrugada da pasada segunda feira, tropas militares disolveron a lume e sangue unha concentración de partidarios de Morsi perante o cuartel da Guardia Republicana en que este se acha detido.\nMataron 55 persoas, entre eles un xornalista: Ahmed Assem, de 26 anos, membro da redacción do Al-Horia Wa Al-Adala, diario oficial dos Irmáns Musulmáns. Abriron fogo contra el cando estaba a fotografar o protesto. As tropas dispararon indiscriminadamente. Alén dos mortos, feriron outras 400 persoas.\nO novo poder constituído en Exipto, que ten como alicerce básico o Exército, aliado tradicional dos EUA, non vai parar na sua razzia anti-islamista. Onte, decretou a detención de Mohamed Badie, o líder supremo dos Irmáns Musulmáns, ao que imputa o cargo de ter instigado a violencia nos incidentes da pasada segunda feira. Curiosa acusación, tendo en conta que os mortos neses incidentes os puxeron os Irmáns Musulmáns.\nexipto golpistas ordenan detención do líder


TEATRO E GASTRONOMÍA EN NARÓN E FERROL - GALICIA\nmailto:?subject=Envio de contido de Turismo de Galicia: TEATRO E GASTRONOMÍA EN NARÓN E FERROL&body=Recoméndoche que leas a información TEATRO E GASTRONOMÍA EN NARÓN E FERROL extraída do portal de Turismo de Galicia na páxina https://www.turismo.gal/todos-os-plans/detalle-plan?langId=gl_ES%26nid=200716000358\nTEATRO E GASTRONOMÍA EN NARÓN E FERROL\nFin de semána descubrindo os espectáculos estreados en Narón, unha das ciudades con máis representación teatral de Galicia. Aproveitando a proximidade de Ferrol para descubrir unha das cociñas máis espectaculares da zona.\nGastronomia, espectáculosGoza dunha fin de semana para dúas persoas empezando cunha cea o venres e o espectáculo o sábado.\nA reconfirmar o espectáculo\nA cea non leva incluídas as bebidas, consulten a maridaxe.\nPrezo para dúas persoas en base a cuarto dobre.\nEstancia de dúas noites no hotel Odeon 4* co almorzo\nCea para dous no restaurante A Gabeira\n2 entradas para o teatro ou musical según programación.


Este tipo de arquivos sempre foron usados en internet, só que agora a lei obriga a informar deles aos visitantes.\nEntre outras funcións están as que facilitan a navegación do usuario e ofrecen unha publicidade baseada en ocasións en hábitos de navegación, monitorización de visitas, recoñecemento de credenciais para adaptar contidos personalizados ou a simple autorización para identificarche nestes sitios en Internet.\nCookies de análise: Son aquelas que recollen estatísticas, o caso máis coñecido e extendido pode ser la implantación de Google Analytics cookies xeradas polo script de seguimento de Google Analytics.\nCookies persistentes: Son aquelas nas que os datos son almacenados por un certo tempo, que pode variar desde 1 minuto ata varios anos.\nComo as podo configurar ou bloquear no meu navegador?\nPodes permitir, bloquear ou eliminar as cookies instaladas no teu equipo mediante a configuración das opcións do teu navegador de Internet. A continuación ofrecemos enlaces ás páxinas de algúns dos navegadores máis populares, nas que atoparás las instruccións para administrar cookies:\nQue pasa si se deshabilitan as cookies?\nNo caso de bloquear ou non aceptar a instalación de cookies é posible que certos servizos ofrecidos polo noso sitio web que necesitan o seu uso queden deshabilitados e, polo tanto, non estén dispoñibles para vostede, polo que non poderá aproveitar por completo todo o que as nosas webs e aplicacións lle ofrecen. É posible tamén que a calidade de funcionamento da páxina web poda diminuír.\nEsta páxina web pode modificar esta Política de Cookies en función de esixencias lexislativas, reguladoras, ou coa finalidade de adaptar esta política ás instrucións ditadas pola Axencia Española de Protección de Datos, polo que se aconsella aos usuarios que a visiten periodicamente.


Dúas curtas nomeadas aos Premios Goya, a concurso no FIC Vía XIV 2019 | FIC Vía XIV\nAs pezas Homomaquia e Suc de Síndria compiten no certame de Verín\nDavid Fidalgo, director de Homomaquia, mantivo un coloquio co público verinés onde detallou a súa experiencia á hora de filmar a curta\nVerín, 03 de decembro de 2019.- Dúas das curtas nomeadas aos Premios Goya 2020, cuxas candidaturas se desvelaron onte, proxéctanse estes días no Festival Internacional de Curtas de Verín FIC Vía XIV. “Isto constitúe unha proba irrefutable da calidade da programación que compón o noso certame” considera Carlos Montero, director do Festival. Unha destas curtas\nnomeadas aos Goya é Homomaquia, que dá a coñecer un mundo onde os seres humanos son tratados coma estes tratan aos animais, establecendo unha ligazón coa tauromaquia.\nO seu director, David Fidalgo, estivo en Verín para compartir co público presente no Auditorio a experiencia de filmar esta curta, que consta de máis de 8.000 debuxos pintados en papel reciclado. “Sentinme inspirado pola proximidade da praza de touros á miña Facultade, en Pontevedra. Podía ver os espectáculos que se montaban no verán e parecíame incrible o\nambiente de alegría e festa arredor de algo tan cruel”, declarou o director da curta.\nA obra de animación é un berro a favor da liberdade e proxéctase na sección “A Raia 3” do FIC Vía XIV. No festival, xa tiveron lugar, con moi boa acollida, dúas proxeccións de Homomaquia, o domingo 1 ás 20:30 horas e o luns 2 ás 17:00 horas no Auditorio. Durante esta semana aínda se poderá desfrutar dunha última proxección desta curta o mércores 4, ás 22:30 horas, na Casa da Cultura.\nDurante a semana do festival, proxectase tamén a concurso Suc de Síndria, dirixida por Irene Moray, que conta tamén cunha nominación aos Goya na categoría de curtas de ficción. A obra conta a historia de Bárabara e Pol, que se van uns días de vacacións, rodeados pola natureza, onde atopan un lugar íntimo onde poderán gozar da súa intimidade, curar vellas feridas e redifinir a súa sexualidade.\nSuc de Síndria exhíbese na sección “Nova 2” do FIC Vía XIV, que se proxectará hoxe martes ás 18:30 horas e mañá mércores ás 17:00 horas no auditorio, así coma o xoves ás 17:00 horas na Casa da Cultura.


Concello de Ames. O Pleno aproba a modificación do anexo de investimentos do Orzamento 2018 para executar obras por valor de 396.184 euros\nInicio Ames dixital Novas O Pleno aproba a...\nO Pleno aproba a modificación do anexo de investimentos do Orzamento 2018 para executar obras por valor de 396.184 euros\n[11-10-2018] Este mércores, 10 de outubro, celebrouse un pleno extraordinario para tratar varios temas de índole económico. A Corporación municipal aprobou o suplemento de crédito 2/2018, de 214.188,37 euros, para executar 6 proxecto de pavimentación de rúas e camiños, así como para a mellora dun parque infantil do Milladoiro. Tamén se aprobou a transferencia de crédito 10/2018, por valor de 75.000 euros, para realizar 10 obras incluídas nos Orzamentos Participativos de 2018. Por último, aprobouse a modificación do anexo de investimentos do Orzamento de 2018, para recoller 20 actuacións, que se executarán con cargo á partida orzamentaria de Orzamentos Participativos, e 6 que se sufragarán con cargo ao superávit do 2017.\nO primeiro punto aprobado foi o suplemento de crédito 2/2018. Este punto saíu adiante co voto a favor dos membros do goberno municipal e dos concelleiros e concelleiras do Partido Popular e de Pacto por Ames. Os/as edís de Ames Novo abstivéronse. Deste xeito, aprobouse a aplicación do superávit do exercicio 2017, integrado no remanente de tesourería para gastos xerais, a investimentos financeiramente sustentables, por valor de 214.184,92 euros. É a primeira vez que se destina unha contía do superávit a investimentos financeiramente sustentables.\nCon dita contía, vanse executar os seguintes proxectos: pavimentación do acceso a Punxeiras Baixas, Ortoño (46.438,66 euros); pavimentación da rúa do Paraxó, en Bertamiráns, e do camiño Punxeiras Baixas-Condomiña, Ortoño (39.614,94 euros); pavimentación do acceso da AC-543 a Lamas, Ames (24.325,63 euros); pavimentación da rúa paralela a rúa do Rego, que está próxima ao Cuartel da Garda Civil, e acceso a Casanova (37.082,25 euros); pavimentación do acceso a Biduído de Arriba (47.877,74 euros); e substitución do chan do parque infantil de Estivada de Castelao, no Milladoiro (18.845,70 euros).\nO segundo punto da orde do día, que neste caso aprobouse por unanimidade, tratou sobre a transferencia de crédito 10/2018, por valor de 75.000 euros, para realizar 10 obras incluídas nos Orzamentos Participativos de 2018. Unha vez definidas as actuacións no procedemento participativo é necesario dotar o crédito de aquelas actuacións, que deben ter reflexo orzamentario en áreas de gastos distintas ás que inicialmente se dotou o crédito. A necesidade de efectuar esta modificación é consecuencia do proceso de Orzamentos Participativos iniciado neste exercicio e que ao estar financiado con fondos propios as actuacións deben acometerse antes de que remate o 2018.\nO terceiro e último punto da orde do día tamén saíu adiante por maioría absoluta, co voto a favor dos membros do goberno municipal e dos concelleiros e concelleiras do Partido Popular e de Pacto por Ames. Ao igual que no primeiro punto, os/as edís de Ames Novo abstivéronse. Neste caso aprobouse a modificación do anexo de investimentos do orzamento de 2018. En dito anexo incluíase o proxecto denominado Orzamentos Participativos 2018. No momento da aprobación dos orzamentos, as actuacións non estaban concretadas, polo que é necesario modificar dito anexo para incluír os proxectos que foron aprobados pola Comisión de Orzamentos Participativos. Asemade, ao destinar o superávit do 2017 a investimentos financeiramente sostibles é necesario modificar o anexo de investimentos ao non atoparse as inversións previstas no orzamento municipal. Polo tanto, a presente modificación do anexo de investimentos 2018 comprende as inversións financeiramente sostibles co cargo o superávit 2017 e a identificación das actuacións dos Orzamentos Participativos 2018.\nDeste xeito, aprobouse inicialmente o expediente de modificación do anexo de investimentos do vixente orzamento 2018, para incluír as actuacións que corresponden, nuns casos aos Orzamentos Participativos 2018 (unha vez definidos), por importe de 182.000,00 euros, e noutros á incorporación de investimentos financeiramente sustentables financiados co superávit 2017, por importe de 214.184,92 euros, o que fai un total de 396.184,92 euros.\t Actuacións incluídas nos Orzamentos Participativos\nNa parroquia de Tapia realizarase a reparación de firme asfáltico no lugar de Vilouta, detrás da Igrexa, así como na estrada que une os lugares de Covas e Pousada. Tamén se van adquirir dous novos farois led; e procederase á colocación de tubos na marxe dereita da pista da Madalena, para ampliar a calzada. En Trasmonte abordarase a mellora do illamento térmico do local social.\nPor outra banda, na parroquia de Bugallido repararase o pavimento no lugar de Firminstáns; e arranxarase o parque infantil en Guimaráns; mentres que en Covas repararase o firme asfáltico na estrada que une os lugares de Covas e Pousada; colocaranse uns taboleiros de anuncios nos lugares de Ventosa, Covas (local social), Loureiros e Lombao; e repararase o pavimento asfáltico no lugar da Igrexa. Na parroquia de Lens arranxarase e acondicionarase o centro sociocultural.\nAsemade, na parroquia de Ortoño vaise reparar o firme asfáltico na estrada que une os lugares de Punxeiras Altas e As Cortes. En Piñeiro, executaranse tres proxectos. O primeiro, consistirá na reparación do pavimento de calzada no lugar de Fernande; o segundo, é o arranxo de cunetas en Balindo; e en terceiro lugar, procederase á colocación dun punto de luz. Na parroquia de Agrón vaise a mellorar a sinalización das aldeas, e colocaranse taboleiros informativos nas diferentes aldeas da parroquia.\nMellora do alumeado público e creación de anfiteatros\nNas parroquias de Ames, Biduído e da Ameixenda executaranse varias actuacións de mellora do alumeado público, que consisten na substitución de puntos de luz incandescente/vapor mercurio por luminarias LED. Deste xeito, na parroquia de Ames procederase ao cambio de iluminación LED en Oca, e repararase e cambiarase a luces LED dende Pedrouzos a Lamas. Na parroquia de Biduído vanse colocar luminarias LED na aldea Paramuiño, na pista de Ventín a Paramuíño e ao colexio, e na aldea de Raíces. Por último, na Ameixenda cambiarase a iluminación, para colocar luminarias led na estrada principal; así como se colocaran taboleiros de anuncios en todas as aldeas da parroquia.\nAdemais, inclúense dous investimentos para a creación dun anfiteatro (onde se poidan organizar festas, teatro e cine ao aire libre) en Bertamiráns e outro no Milladoiro. Cada un destes dous proxecto conta cun orzamento de 25.000 euros (50.000 euros para a mocidade).\nEl Correo Gallego: "Las inversiones en Ames suman obras por 400.000 euros"\nLindeiros: "O goberno de Ames saca adiante os cambios nos orzamentos co apoio de PP e Pacto x Ames"\nCompostela 24 horas: "Los Populares de Ames aseguraron con su voto la inversión de cerca de 400.000 euros en el rural"\nAmsgo: "Aprobada a modificación do anexo de investimentos do Orzamento 2018 para executar obras por valor de 396.184 euros"


A Escola LDanzia de Gondomar logra seis premios no Vigo Porté - ValmiñorTV\nInicioGALEGOA Escola LDanzia de Gondomar logra seis premios no Vigo Porté\nA Escola de Danza LDanzia de Gondomar logrou esta fin de semana seis premios no I Trofeo de Baile Internacional Presencial “Vigo Xacobeo 21.22”, celebrado dentro da 9ª edición do evento internacional de baile Vigo Porté.\nA escola gondomareña, dirixida pola profesora Lorena Benítez, levou o domingo o segundo premio na categoría júnior absoluta na Disciplina Urbana coa súa coreografía “Demasiadas Mujeres”. O sábado pola tarde, na competición para a categoría Mini/Infantil, LDanzia logrou cinco premios, o primeiro, segundo e terceiro na Disciplina Urbana, coas coreografías “Fuerte”, “Slow” (Daniela Fernández) e “Las Supernenas” respectivamente, e o primeiro e segundo na Disciplina Fusión, con “Qué Calor” e “Little Star” (Noa Albores).\nA directora de Vigo Porté, Lorena López, realizou unha valoración moi positiva do evento, celebrado no Auditorio Mar de Vigo, e destacou a gran calidade de todas as coreografías participantes. O presentador e presidente do xurado, Javier Castillo “Poty”, tamén puxo de manifesto o gran nivel de todos os bailaríns e ambos anunciaron que a 10ª edición prevista para o ano virá cargada de moitas sorpresas.\nGAÑADORES JÚNIOR ABSOLUTA\nO Cruceiro de San Telmo xa luce de novo na ponte da Ramallosa\nO Cruceiro de San Telmo luce de novo sobre a ponte da Ramallosa unha vez restaurado e recuperado polos concellos de Baiona e Nigrán. Este martes, a empresa contratada para levar a cabo os traballos […]


O IES Río Cabe de Monforte cumple 50 anos – EnComún\nO conselleiro de Economía, Emprego e Industria, Francisco Conde, antigo alumno do IES Río Cabe, deu unha charla aos estudantes do centro con motivo do 50 aniversario do instituto. CMAOT\n• O IES Río Cabe de Monforte cumple 50 anos, e para celebralo está a organizar unha serie de actos conmemorativos. Un dos seus antigos alumnos é o conselleiro de Economía, Emprego e Industria, Francisco Conde, que quixo sumarse ao aniversario do seu instituto. Conde mantivo o día 24 deste mes un encontro co alumnado do IES Río Cabe, onde os animou «a non poñer límites ás súas aspiracións», e salientou que para iso é fundamental a formación permanente. Conde destacou que o talento que se forma nas escolas marcará a innovación das empresas do futuro, e transmitiou aos xoves a necesidade de «non acomodarse» e «aprender do fracaso para volver a levantarse».•


Alumnos do Souto-Donas piden ao alcalde de Gondomar un “Banco da Amizade” - ValmiñorTV\nInicioGALEGOAlumnos do Souto-Donas piden ao alcalde de Gondomar un “Banco da Amizade”\nO alcalde de Gondomar, Paco Ferreira, recibiu este luns no Concello a Nina, Cristian e Nerea, tres alumnos do CEIP Souto-Donas que lle entregaron unha carta en nome dos seus compañeiros. Todos eles forman parte do grupo de “mediadores” que funciona durante o recreo e que decidiu escribir a misiva para facerlle chegar ao rexedor o seu desexo de que no colexio sitúese un “Banco da Amizade”.\n“Nós somos o grupo de mediación do colexio e gustarianos desenvolver este proxecto no noso centro. Pensamos que é necesario para que ningún/ha nen@ estea soa nos recreos”. Así o recollen na carta, asinada polos 20 escolares de 5º e 6º de primaria que, explicaron ao alcalde, que a súa función “é tentar mediar cando hai algún problema no patio, entre os compañeiros/as, dándolles a oportunidade de falar e buscar unha solución entre todos”.\nSúmase así Gondomar á proposta da pequena Acacia Woodley que solicitou no seu colexio este banco para poñer fin ás disputas entre os alumnos, ou para que os nenos atopen ánimo e consolo ante calquera problema. É un banco contra o acoso escolar e a favor do respecto e a amizade.


Britanos - Wikipedia, a enciclopedia libre\nRelevo dunha muller romano-britana.\nEste artigo trata dos antigos britanos (Brittons), habitantes de illa de Bretaña, ou Gran Bretaña, e non dos bretóns, habitantes da actual país de Bretaña, en Francia.\nOs britanos (en latín Britanni) designa ante todo os habitantes da illa de Bretaña (en latín Britannia), ou máis exactamente que habitaban a parte da illa limitada ao Norte polos ríos Clyde e Forth (en Escocia hoxe).\n1 Outros habitantes de Bretaña\n2 Orixes prehistóricas\n3 Migracións célticas na Alta Idade Media\nOutros habitantes de Bretaña[editar | editar a fonte]\nOs outros habitantes da illa nese momento eran, ao norte destes ríos, os Caledonios, Maeatae, Attacotti etc., ou, logo, a confederación dos pictos; e sobre as costas galesas, os Hiberni, ou gaels de Irlanda. Máis tarde chegaron os anglos e os saxóns, asentados en inicio nas costas do Leste; os escotos, vidos de Irlanda, e situados na parte occidental da Caledonia.\nDeste xeito, a definición abre a dupla cuestión do poboamento da illa de Bretaña, e do «carácter céltico» dese poboamento. Tal cuestión debe considerarse para dous períodos distintos que duran preto de mil anos: durante a prehistoria e a protohistoria da illa, antes da conquista romana dunha banda; durante a Alta Idade Media doutra banda.\nOrixes prehistóricas[editar | editar a fonte]\nMapa dos asentamentos britanos arredor do século VI d.C.\nOs britanos, é dicir, os antigos habitantes de Gran Bretaña na época inmediatamente anterior á conquista romana, comprendían numerosas tribos e pobos, cun carácter céltico comprobado, especialmente no Sur da illa e na foz do río Támese; entanto «cando e como as illas –Bretaña e Irlanda– se celtizaran é descoñecido» (Barry Raftery).\nSe as relacións continuas co continente existían durante o período de Hallstatt (na primeira Idade de ferro), o certo é que a produción arqueolóxica das illas nesta época se mantén resoltamente autóctona.\nNa época de La Tène, existiu unha metalurxia do ferro nas dúas illas (desde o século VII a.C.). Mais é preciso agardarmos ata o século IV a.C. (e ata o II ou I en Irlanda), para que o material arqueolóxico mostre unha produción metalúrxica laténiana, e faltan totalmente paralelos da fase antiga de La Tène. Ao tempo, a «sociedade britana» revela innúmeros indicios dunha xerarquía moi forte, dominada por unha clase aristocrática, capaz mesmo de importar tales obxectos do continente.\nA fins do século III a.C., aparecen emisións de moeda no Sur da illa de Bretaña; mais ningunha moeda, no mesmo período, se ten descuberto na Irlanda.\nSen dúbida, salvo a posibilidade de incursións episódicas desde o continente (Norte da Galia, litoral atlántico), o poboamento das Illas británicas afunde as súas raíces na Prehistoria.\nMigracións célticas na Alta Idade Media[editar | editar a fonte]\nA partir de mediados do século V, novos invasores xermánicos, os anglosaxóns desprazaron progresivamente os britanos do sur e do leste para o oeste da illa de Bretaña, mentres os irlandeses efectuaban ataques sobre a costa occidental de Bretaña (foi con ocasión dun destes ataques cando foi capturado San Patricio que era britano). Acabaron por fundar verdadeiros principados nas costas galesas e escocesas. Se os primeiros foron finalmente esmagados, os segundos fundaron Escocia pola fusión do Dal Riada cos reinos britónicos do Norte. Durante este período, sobre o cal faltan fontes fiábeis (son as « épocas escuras » ou Dark Ages da historiografía inglesa), as poboacións celtas pouco romanizadas estabeleceran numerosos « reinos célticos » na illa, especialmente no País de Gales, en tanto outros emigraran para Irlanda. De resto, nisto áchase probabelmente a causa primeira, dunha emigración en masa de britanos cara a península armoricana, que de aí acabou tomando o nome de Bretaña. Outra parte, menor, chegou a atinxir as costas setentrionais de Galiza, na Península Ibérica, onde fica documentado un bispo Mailoc ou Maeloc, posibelmente do celta Mach Low (latinizado Maclou na Galia), e onde fundan o bispado de Britonia, que lembra o seu país de orixe, e que se acostuma identificar coa actual Bretoña, no concello lucense da Pastoriza (hai ademais varias Bretoñas máis en Galiza, que sen dúbida teñen a mesma orixe).\n↑ Definicións no Dicionario da Real Academia Galega e no Portal das Palabras para britano.\nTraído desde «https://gl.wikipedia.org/w/index.php?title=Britanos&oldid=5570148»\nA última edición desta páxina foi o 25 de agosto de 2020 ás 13:48.


O Celta participa nun torneo virtual para concienciar sobre a corentena\nNun momento no que o fútbol europeo está totalmente paralizado, para matar o ruxe ruxe o modesto conxunto inglés do Leyton Orient promove unha iniciativa que congrega a 128 dos mellores equipos de Europa, incluído o Celta, para unha competición online de Fifa denominada #UltimateQuaranTeam\nFifa Quarentine Team\nRedacción 15:20 do 17 de marzo de 2020\nO fútbol europeo está completamente parado. Non hai liga en Francia, Alemaña, Italia, España, Inglaterra... o que está a facer que para as seareiras de todo o continente o confinamento se faga aínda máis duro se cabe.\nMais tamén os xogadores e os equipos botan en falta o ruxe ruxe da competición, que entraba na súa etapa decisiva, tendo en conta sobre todo que este é ano de Eurocopa e Xogos Olímpicos.\nPor iso, o Leyton Orient FC, un humilde conxunto londinense que milita na League Two, -a cuarta categoría do fútbol inglés-, que a pesar das súas circunstancias actuais conta cunha rica historia, pois foi fundado no ano 1881, decidiuse a organizar un torneo de fútbol... virtual.\nA través do uso na rede social Twitter do hashtag #UltimateQuaranTeam, en referencia ao Ultimate Team, un dos modos máis populares do Fifa 20, o videoxogo de fútbol máis vendido da actualidade, fixo un chamamento a que 64 equipos se unisen para participar nun torneo de fútbol online para ofrecer un espectáculo distinto aos afeccionados e, de paso, instalos a quedar na casa.\nA resposta por parte dos clubes de toda Europa foi tal que axiña tiveron que dobrar a cantidade de equipos participantes, e finalmente serán 128 as escuadras que tomarán parte na Quarantine Cup. Ademais, paralelamente, lanzaron unha campaña de recadación de fondos con fins solidarios.\nNo Estado español, o Celta será o único equipo con representación, que se enfrontará a conxuntos como o propio Leyton Orient, Manchester City, Roma, Aston Villa, Feyenoord, Olympique de Marsella ou Hamburgo.\nCada equipo designará un xogador, que poderá ser un traballador do club -futbolistas, técnicos...- ou incluso un afeccionado, que no caso do Celta aínda é unha incógnita. No día de hoxe realizarase o sorteo do cadro de eliminatorias, así como o calendario de partidos, dos que os conxuntos participantes informarán a través das súas redes sociais.\nA Eurocopa de fútbol, adiada até 2021


As empresas galegas sacan partido as feiras alimentarias\nel octubre 18, 2016 Publicado por hggtonloine\nA Xunta leva promovidas máis de 400 reunións de 90 empresas do mundo do mar nas últimas feiras alimentarias a través do centro de negocios promovido pola Consellería do Mar. Así o manifestou a conselleira do Mar en funcións, Rosa Quintana, durante a visita as empresas galegas presentes na feira alimentaria internacional SIAL, que se celebra na capital francesa.\nA Xunta ofrece este servizo ás empresas coexpositoras nun posto específico que a Consellería do Mar habilita nos distintos postos das feiras ás que asiste. Un sistema que contribúe a que as empresas galegas que se adhiren a el consoliden a súa presenza no exterior a través da captación de posibles clientes cos que se lles prepara unha axenda de encontros e se lles concerta citas.\nA titular de Mar en funcións aproveitou a súa visita para insistir na importancia de acudir a estas feiras e utilizar este tipo de servizos que contribúen a abrir vías de expansión, de internacionalización e tamén de crecemento das propias empresas. De feito, destacou que algunhas das PEMES que empezaron indo ás feiras da man da Consellería do Mar hoxe van de xeito individual grazas ao apoio que se lles brinda dende a Xunta cando van como empresas coexpositoras.\nNesta edición de SIAL a Consellería do Mar está presente no pavillón 6 cun posto de 270 metros cadrados que acolle a 13 empresas galegas coexpositoras pertencentes ás áreas da conserva, conxelado e pesca fresca. A estas, Galicia ten que engadir outras que veñen sumar preto dunha trintena de empresas da agroalimentación.


Padua - Padova - Wikipedia, a enciclopedia libre\nA cidade de Padua (en latín Patavium, en italiano Padova, en véneto Padoa) é o centro económico e de comunicacións da rexión do Véneto, no norte de Italia. É asi mesmo a capital da provincia homónima, sobre o río Bacchiglione, a 40 km ao oeste de Venecia e a 29 km no sueste de Vicenza, cunha poboación de 211.985, en 2004.\n4 Persoas famosas\nEn Padua hai moitos monumentos e lugares de interese artística. Entre eles destacan Prato della Valle, praza de época napoleónica coñecida pola súa amplitude, e a capela dos Scrovegni, polos frescos de Giotto, que constitúe unha das obras máis importantes deste pintor. Ademais, resultan agradables para una visita: a Basílica de San Antonio, patrón da cidade; o Palazzo della Ragione, sede do Goberno da cidade na Idade Media, que separa a Piazza delle Erbe (praza das Herbas) da Piazza della Frutta (praza da Froita); a igrxa dos Eremitani; o Palazzo Moroni, actual localización da casa do concello e a catedral.\nPadua é famosa, tamén, pola súa universidade, unha das máis antigas de Europa e do mundo. Fundouse en 1222 e nas súas aulas ensinaron científicos tan célebres como Galileo ou William Harvey. Actualmente conta con máis de 60.000 estudantes.\nPadua é coñecida por ser a cidade dos "tres sen":\n"O santo sen nome", porque San Antonio, do cal é tradicionalmente popular a súa devoción, é comúnmente chamado "O Santo" por antonomasia, con especial referencia á Basílica homónima;\n"O café sen portas", porque o monumental "Café Pedrocchi", histórico local da cidade, estaba antigamente aberto todo o día, tódolos días;\n"O prado sen herba", porque o "Prato della Valle", espectacular "praza", a máis grande de Europa según algúns, estaba en realidade até finais do século XVIII, tempo no cal foi remodelada seguindo as pautas de Andrea Memmo para tomar a súa fisionomía actual, desprovista de herba.\nPersoas famosas [editar]\nMarsilio de Padua (c.1275 - c.1342), filósofo político, médico e teólogo.\nRiccardo Patrese (nado en 1954), ex piloto de Fórmula 1.\nFrancesco Toldo (nado en 1971), porteiro do FC Inter de Milán.\nTraído desde "http://gl.wikipedia.org/w/index.php?title=Padua_-_Padova&oldid=2916467"\tCategorías: Cidades de ItaliaConcellos da provincia de Padua\tMenú de navegación\nA última modificación desta páxina foi o 26 de marzo de 2013 ás 22:06.


Pénjamo colga as botas e convértese en novo adestrador do Juventud Cambados\nArousa: Pénjamo colga as botas e convértese en novo adestrador do Juventud Cambados\nA súa intención é conseguir a continuidade da maioría dos que xa son os seus excompañeiros de vestiario\nC.J. Cambados (Cedida)\nO Club Juventud Cambados xa ten adestrador para a vindeira tempada. Rubén Cornes, Pénjamo, vén de ser anunciado pola directiva da entidade como novo responsable do vestiario de Burgáns. Un cargo que asume tras poñer punto final á súa traxectoria como futbolista, que xa amagara con concluír no verán do 2019.\n«Xa o ano pasado ía deixalo. Collera o equipo xuvenil do club e coordinaba a sección de fútbol 8 e custábame compatibilizar todo co meu traballo», lembra Pénjamo. E se entón a directiva conseguíu convencelo para continuar un ano máis exercendo de capitán no centro do campo cambadés, desta, coa decisión de colgar as botas sen volta atrás, os responsables do C.J. Cambados obtiveron o si de todo un home da casa para asumir a responsabilidade de dirixir o equipo de Preferente.\n«Faime moita ilusión»\nCon 31 anos, Pénjamo desenvolveu toda a súa carreira futbolística coa camiseta do Juventud a excepción dun par de tempadas no Unión Grove, vivindo o último descenso do equipo desde a Preferente, con Pacho Oliveira á fronte do vestiario. E tamén colaborando a rescatar deportivamente o conxunto arousán do pozo da Segunda Galicia para devolvelo á súa categoría natural, co plus da capitanía.\n«Faime moita ilusión adestrar o Juventud. Son un rapaz de Cambados. Levo moitos anos traballando co fútbol base. O verán pasado saquei o título profesional de adestrador, o UEFA Pro (nivel 3). Dirixindo o Juventud seguirei enganchado ao mundo do fútbol», declara Pénjamo.\nOs plans do novo técnico do C.J. Cambados pasan por «tentar renovar a máximo de xente posible» entre os que foron os seus compañeiros de vestiario a tempada recén pechada. «Sabemos que a vindeira tempada vaise dar unha situación moi complicada. Partimos cun dos orzamentos máis modestos da Preferente». En paralelo, «apostaremos por xogadores da canteira, recollendo o froito da aposta do club nos últimos anos». Unha vía que se reforzará o vindeiro curso tras conseguir a directiva o compromiso de Blas Charlín, director da academia do Celta en Campeche, México, para exercer como asesor da súa canteira.


Sen a infanta non habería negocio, con ela gastouse o botín\nA infanta Cristina está condenada, pero só a título lucrativo. Sae absolta do proceso penal con máis nada que unha multa de 265.000 euros, un prezo que fixo ao seu avogado “levitar de felicidade”, como el mesmo asegurou. Como a fianza que pagou ao empezar o xuízo foi de máis do dobre –587.413 euros– a sentenza saíulle literalmente a devolver.\nIñaki Urdangarin irá ao cárcere, aínda que moitísimo menos tempo do que quería Anticorrupción. O fiscal pedía para el 19 anos en prisión. A súa condena finalmente, será menos dun terzo: pouco máis de seis. Tamén son máis baixas do previsto todas as demais penas que sentenciou o tribunal, que non só rebaixa notablemente as peticións de Anticorrupción senón que cambia a orde de responsabilidade. Para o fiscal Horrach, o principal delincuente da banda era Urdangarin. A el destinábanlle as peticións de condena máis severas. Para o tribunal, o máis malo de todos era Diego Torres, non o xenro dos Borbón.\nO desenlace, por decepcionante, era sen dúbida o esperado. Fronte a quen argumenta que “o sistema funciona” porque polo menos a infanta sentouse no banco, cabe lembrar as decenas de anomalías que viviu este proceso xudicial desde o mesmo día en que arrincou. Como cando a avogada do Estado que representaba a Facenda argumentou que iso de Facenda “somos todos” era só un lema publicitario. Ou cando a implacable (con outros) Axencia Tributaria aceptou que as facturas falsas serven para desgravar. Ou cando a Audiencia de Palma obrigou ao xuíz Castro a cascarse 227 páxinas de auto de imputación para poder sentar no banco á infanta –o normal con calquera españoliño non chega á décima parte– porque o anterior auto, segundo este tribunal, faltáballe “un maior esforzo motivador”.\nOu o que pasou con Manos Limpias e o seu aparello recadador, Ausbanc. Décadas chantaxeando a empresas e organizacións, e só se lles acabou o chiringuito cando tentaron aplicar o mesmo protocolo coa familia real: se me pagas, retiro a imputación. Hai cousas que son sacras, e liñas vermellas que nunca convén traspasar.\nNon, por moito que se repita desde os medios monárquicos o xuízo á infanta non demostra en ningún caso que todos sexamos iguais ante a lei. A infanta chegou ao banco a pesar do sistema, non grazas a el. A levedade da sentenza só confirma o flexible que resulta o noso sistema xudicial.\nPode alguén convivir cun delincuente que prevarica, que malversa, que defrauda a Facenda, que practica o tráfico de influencias, que falsea documentos sen que quen durma na súa cama, e se lucra grazas a estes delitos, non saiba absolutamente nada? A resposta da xustiza é “depende”. Se es Ana Mato ou Cristina de Borbón pode coar. Se es Isabel Pantoja (ou probablemente a muller de Luís Bárcenas) é que non.\nDiego Torres e Iñaki Urdangarin irán ao cárcere –se é que non o evita un indulto ou un tribunal superior–, pero a infanta non. É o que prognosticou o Goberno e o seu presidente, que xa avisou de que a Cristina de Bornón “iría ben”. É tamén a liña vermella que puxo o rei pai. Contámolo hai catro anos nunha noticia que vos convido a repasar. É de febreiro do ano 2013 e este era o titular: O rei asume que Urdangarin debe ir ao cárcere para que a monarquía se salve. Alí tamén informamos de que a abdicación de Juan Carlos de Borbón estaba xa sobre a mesa e que se produciría en breve. Así ocorreu tres meses despois.\nCristina de Borbón estaba alí. Era cómplice e coartada, escudo e arma do seu marido, Iñaki Urdangarin. Sen ela non habería negocio, con ela gastouse o botín.\nA infanta Cristina asinaba as contas, contrataba ao servizo do palacete de Pedralbes a cargo de Aizón e pasaba como gastos da empresa ata as facturas dos aniversarios do neno. "Consentiu, participou e beneficiouse dos delitos de Nóos", segundo o segundo auto de imputación asinado polo valente xuíz Castro.\nA xustiza será cega. Os cidadáns non o son.


Plan de continxencia 1. Modificacións nos contidos Non se realizan cambios. 2. Metodoloxías Mantéñense as metodoloxías. Cámbiase o carácter da proba de avaliación escrita por proba de avaliación realizada de xeito non presencial. Esta proba final é necesaria para realizar unha avaliación individualizada de cada alumno, xa que as prácticas e as tarefas realízanse en grupo. 3. Mecanismos de atención personalizada ao alumnado Uso de Moodle para proporcionar o material aos estudantes. Uso do foro de Moodle para comunicar todos os eventos da materia (modificacións, entregas de prácticas, etc.) Ensino sincrónico en horario de clase e asincrónico a través de Teams. Titorías a través do chat de Teams de forma continua. Titorías a través do correo electrónico de forma continua. 4. Modificacións na avaliación Mantéñense os mecanismos de avaliación, co mencionado cambio da proba escrita, que pasa a ser non presencial. Elimínase a necesidade de obter unha nota mínima no exame de teoría. Mantéñense o resto das observacións de avaliación. 5. Modificacións da bibliografía ou webgrafía Non se realizan cambios.


Contundente vitoria do Arosa sobre o Silva na Lomba (3-1) - Pontevedra Viva\nDomingo 17 de Febreiro, 2019 ás 20:56 do Domingo 17 de Febreiro, 2019\nO Arosa SC, tras unha mala serie de tres derrotas ininterrompidas, derrotou, este domingo na Lomba, ao Silva SD, que, pola súa banda, continúa ancorado á parte media da táboa, pelexando por manterse lonxe dos postos de perigo da categoría. Con tres puntos máis, os de Rafa Sáez posiciónanse sétimos con 35, a once da parte máis alta da clasificación.\nO partido estivo dominado, de principio a fin, polos locais, que aos 18 minutos de xogo lograban poñerse por diante no marcador cun gol de Sylla. Este mesmo volvería acertar na portería de Damián trece minutos despois, conseguindo que o Arosa fósese ao descanso cunha cómoda vantaxe de dous tantos (2-0).\nTras o paso polos vestiarios, a igualdade chegou ao terreo de xogo, facendo que os visitantes non arriscasen de cara a portería e os anfitrións non marcasen o seu terceiro gol ata o 35' da segunda metade por medio de Luís García (3-0). Con todo, a escasos cinco minutos do termo do choque, João Paulo anotaría o 3-1 de penalti, pero sen conseguir os do Silva a forza necesaria para alcanzar aos seus rivais.\nConsulta a acta do Arosa SC-Silva SD.\nO Céltiga CF e o UD Ourense empataron, esta fin de semana no Couto, nun choque no que reinou a máxima igualdade entre os equipos. Tanto foi así que ningún dos dous arriscou de cara a portería, finalizando o encontro sen goles. Coa repartición de puntos, os arousáns continúan ancorados ao penúltimo posto da clasificación e os anfitrións seguen pelexando por seguir entre os pesos pesados da categoría (cuartos).\nConsulta a acta do UD Ourense-Céltiga CF.\nO Ribadumia empatou este domingo ante o CD Choco en Redondela. Así, os do Salnés suman a súa terceira xornada consecutiva con reparto de puntos. Estes atópanse nunha situación delicada ao non ser quen de desancorarse dos postos baixos da táboa (antepenúltimos con 24 puntos). Pola súa banda, os locais seguen na parte media, pelexando por avanzar, aos poucos, posicións. Do mesmo xeito que no caso anterior, foi un choque sen tantos no que ningún dos dous equipos logrou crear ocasións claras de gol.\nConsulta a acta do CD Choco-Ribadumia.


Un dos nosos clientes está no sector da saúde e pediunos que auditásemos o seu uso de Salesforce, así como que lles proporcionásemos formación e administración para que poidan maximizar o seu retorno do investimento. Unha vantaxe de utilizar unha plataforma como Salesforce é o seu incrible soporte para integracións de terceiros e integracións producidas a través do seu mercado de aplicacións, AppExchange. Un dos cambios de comportamento significativos que se produciu na viaxe do comprador en liña é a capacidade de facelo\nLuns, marzo 14, 2022 Luns, marzo 14, 2022 Manash Sahoo\nA nosa empresa implementou recentemente Salesforce Marketing Cloud para un cliente que tiña preto dunha ducia de integracións que tiñan transformacións complexas e conxuntos de regras de comunicación. Na raíz había unha base de Shopify Plus con subscricións de recarga, unha solución popular e flexible para ofertas de comercio electrónico baseadas na subscrición. A compañía ten unha implementación innovadora de mensaxería móbil na que os clientes podían axustar as súas subscricións mediante mensaxes de texto (SMS) e necesitaban migrar os seus contactos móbiles a MobileConnect. A documentación para


Alegacións específicas de CSIF as convocatoria de procesos selectivos nas escalas de enfermaria, traballo social, educador e terapeuta ocupacional – Boletín independiente de CSIF Galicia para os empregados públicos\nAlegacións específicas de CSIF as convocatoria de procesos selectivos nas escalas de enfermaria, traballo social, educador e terapeuta ocupacional\nAlegacións concretas de CSIF as convocatorias de procesos selectivos nas escalas de enfermeria, traballo social, educador e terapeuta ocupacional (acumuladas OPES 2017-18-19)\nI.- ALEGACIÓNS CONCRETAS DE CARÁCTER XERAL.\nComo segunda petición subsidiaria, se solicita que, de persistir a Administración nos exames tipo desenvolvemento, os mesmos sexan situados como 1º Exercicio en lugar de último, sendo o exame tipo Test teórico o último exame a efectuar polos aspirantes. (coñecemento de lingua galega aparte\nSolicitase aclaración sobre as titulacións esixidas e cal é a motivación de que nalgúns casos se limite a titulación (Traballo social), noutros se inclúe unha cláusula xenérica habilítante –“titulación que habilite para o exercicio da profesión de…(Enfermería/Terapia Ocupacional)- e noutro caso se inclúen mas titulacións específicas (educadores).\nBase I.2.1.3. Ámbito da promoción Interna.\nA redacción actual da Base soamente permite unha promoción interna de carácter horizontal ao Persoal Laboral, e por si fora pouco, con carácter restritivo.\nEntendemos que restrinxir o acceso a promoción interna por unha mera cualificación do posto na RPT é contrario a ordenamento xurídico.\nPor outra banda esiximos que se permita a promoción interna vertical (a chamada promoción interna cruzada) dende os Grupos de Titulación de persoal laboral inmediatamente anteriores ao Grupo ao que se accede.\nO persoal laboral da Xunta leva moitísimos anos esperando a que se convoquen os procesos selectivos para poder acceder á promoción interna. O dereito á promoción ven recollido no Convenio do persoal laboral;\nNon ten ningún sentido vedar dito dereito a traballadores que pertencen ao mesmo ámbito de traballo\nNese sentido cabe salientar que nas recentemente convocadas probas de Auxiliar de Clínica si se permite dita promoción interna cruzada, “Pertencer como persoal funcionario de carreira ao corpo da actual agrupación profesional de persoal subalterno da Comunidade Autónoma de Galicia ou ter a condición de persoal laboral fixo do grupo V da Xunta de Galicia” (ORDEN 20 Febreiro de 2019, pola que se convoca o proceso selectivo para o ingreso na escala de auxiliares de clínica, subgrupo C2) polo que resulta aínda mais difícil de entender o dobre criterio mantido pola Administración respecto dun persoal o doutro.\nO mantemento do referido criterio suporía unha discriminación irracional, inxusta e inxustificable, a aínda mais tendo en conta que as últimas convocatorias de oposicións para o persoal laboral destas categorías foron nos anos 2005-2007 polo que o persoal laboral fixo veuse imposibilitado na súa promoción interna..\nBase I.2.2.7 Restrición de Participación.\n1º Exercicio Test Parte Xeral\nPrimeiro exercicio: consistirá en contestar por escrito un cuestionario de trinta (30) preguntas tipo test, propostas polo tribunal, de parte Xeral\nEfectuarse obre a base de Textos Normativos e non sobre a base de Anexos baseados en temas.\nO cuestionario conterá ademais cinco (3) preguntas de reserva\nO exercicio terá unha duración máxima de 40 minutos.\nO exercicio cualificarase de 0 a 20 puntos e para superalo será necesario obter un mínimo de dez (10) puntos.\nDita puntuación mínima de 10 puntos quedará fixada no aspirante ou aspirantes que obtivesen unha puntuación igual á resultante da media dos presentados, unha vez excluídas o 20% das puntuacións das puntuacións mais altas e o 20% das puntuacións mais baixas..\nEste exercicio test examinara o coñecemento por parte do aspirante das normas de dereito positivo, polo que en aras á concreción, acotación e obxectividade da proba enténdese que o sistema de Anexo Lexislativo, xa empregado en moitas convocatorias desta Administración e proposta na Promoción Interna deste mesmo ano: Non existe unha soa razón obxectiva para que o Acceso Libre e a Promoción Interna teñan programación diferente, e mais aínda cando moitos aspirantes preparan promoción interna e acceso libre ao tempo.\n2º Exercicio. Test Parte Específica.\nPrimeiro exercicio: consistirá en contestar por escrito un cuestionario de 90 preguntas tipo test, propostas polo tribunal, da parte específica.\nO cuestionario conterá ademais (5) preguntas de reserva\nO exercicio terá unha duración máxima de 120 minutos.\nO exercicio cualificarase de 0 a 40 puntos e para superalo será necesario obter un mínimo de vinte (20) puntos.\nDita puntuación mínima de 20 puntos quedará fixada no aspirante ou aspirantes que obtivesen unha puntuación igual á resultante da media dos presentados, unha vez excluídas o 20% das puntuacións das puntuacións mais altas e o 20% das puntuacións mais baixas..\nNeste exercicio, analizarase o nivel de coñecemento dos aspirantes respecto da materia que non ten carácter marcadamente positivista, que non resulta transversal, e que non ten un carácter básico ou troncal, senón que é materia concreta do Corpo o Escala e analizando un coñecemento mais xenérico da mesma\nRespecto a fixación previa da nota de Corte, trátase dun sistema (dos moitos) que existen en base a “percentil” e utilizada por numerosas Administracións Territoriais (a título de exemplo, cabe citar convocatoria subalternos comunidade valenciana, na “Orden 1/2019, por la que se convocan pruebas selectivas de acceso subalterna, para el personal de la administración de la generalitat”; Convocatoria pinches da Comunidade de Madrid, “Resolución de 7 de febrero de 2019, por la que se convocan pruebas selectivas para el acceso a la condición de personal estatutario fijo en la categoría de pinche;” Convocatorias subalternos Aragon. “Resolución de 28 de mayo de 2018, de la dirección para el acceso a la condición de personal estatutario fjo en plazas de la categoría de celador\nA mesma serve para asegurar o cumprimento dos criterios de mérito y capacidade e ao mesmo tempo asegurar que a fase de concurso, tratándose os procesos en cuestión de procesos de estabilidade, ten plena efectividade e non queda baleirada de contido.\nBase II.1.1.3. Manténse a redacción proposta pola Administración.\nPrimeiro exercicio: consistirá en contestar por escrito un cuestionario de cen (100) preguntas tipo test, propostas polo tribunal, das que vinte (20) preguntas corresponderán á parte común do programa, e oitenta (80) á parte especifica.\nO cuestionario conterá ademais cinco (5) preguntas de reserva, das cales unha (2) corresponderá á parte común do programa, e tres (3) á específica, substituíndo ás preguntas anuladas de cada parte pola súa orde.\nO exercicio terá unha duración máxima de centro corenta (140) minutos.\nSegundo exercicio: consistirá en contestar por escrito un ou varios supostos prácticos tipo test, cun máximo de trinta e cinco (35) preguntas, da parte especifica, con catro (4) respostas alternativas das cales só unha delas será a correcta.\nO tempo máximo de duración deste exercicio será de setenta (70) minutos.\nSolicítase a seguinte valoración alternativa.\nPor cada mes completo de servicios prestados nun Corpo/Escala/Grupo ou categoría obxecto da convocatoria ou equivalente, en virtude de nomeamento administrativo ou contrato laboral na Xunta de Galicia ou resto de Corpo/Escala/Grupo ou categorías equivalentes no resto de Administracións Públicas de España ou resto de Países de la Unión Europea/EEE: 0,20 puntos.\nb) Por cada mes completo de servizos nas administracións públicas no exercicio das funcións de como técnicos de grado medio de (educador/terapeuta ocupacional/enfermeiro/traballo social) 0,10 puntos.\nPuntuación Máxima: 37 puntos.\nAs prazas convocadas son para desenvolver o seu posto de traballo nos distintos centros da Admón. da Xunta de Galiza e non só nas residencias ou centros asistenciais. Así, se ben e certo que a categoría de Enfermeiro/a ten a maioría dos seus postos nas residencias de maiores, pola contra os terapeutas están nas unidades de dependencias e un mínimo número nas residencias. Os educadores/as están localizados nos centros de menores, nos equipos de intervención de Familia, nos centros de educación especial, nos centros de atención a persoas con discapacidade… Os traballadores sociais, un mínimo número ten o seu posto nas residencias ou centros socias e a maioría están nos equipos de intervención de Familia, nos xulgados-equipos de menores-, no IMELGA, nas oficinas da Dependencia e nas de Valoración da discapacidade.\nPolo tanto, non hai indicador obxectivo que sustente esta distinción na puntuación.\nAsí, alegamos contra a distinta puntuación outorgada en beneficio daqueles opositores que acrediten a súa experiencia profesional nas residencias ou centros asistenciais.\nE por iso que solicitamos que a puntuación á experiencia sexa a mesma con independencia do centro de traballo no que desenvolvese o seu contrato.\nIII.2º PARTE ESPECÍFICA DOS TEMARIOS.\nIII.2.1 TERAPEUTA OCUPACIONAL\nSe solicita a eliminación dos temas: 4, 6, 7, 10, 11, 19, 25, 26, 27, 28, 29 y 30.\nDe modo acumulativo ou subsidiario, se solicitan as seguintes modificacións:\nTema 1: Debería limitarse o contido deste tema a Título preliminar e primeiro.\nTema 3: A redacción é ambigua, propoñemos a seguinte: “A valoración de dependencia. Real Decreto 174/2011 de 01 de febreiro, polo que se aproba o baremo de valoración da situación de dependencia”.\nTema 5 debería dividirse en dous, xa que trata sobre dous conceptos sen relación entre eles. Por un lado: “Definición de terapia ocupacional. O desenvolvemento da terapia ocupacional en España” debería estar incluído no Tema 4, e o resto “Lei de accesibilidade e supresión de barreiras arquitectónicas de Galicia”, ser un único tema que englobe o Título I e II.\nTema 6: Suxerimos anulalo por estar incluído implicitamente noutros temas nos que se aborda a intervención do terapeuta ocupacional.\nTema 7: “Marco de traballo para á práctica da terapia ocupacional da AOTA. Directrices de aplicación da terminoloxía uniforme. Ética e deontoloxía da terapia ocupacional”: Proponse que Ética y deontoloxía da terapia ocupacional sexa un tema único y que a supresión das Directrices de aplicación da terminoloxía uniforme por estar en desuso e ser o Marco de traballo para la práctica da terapia ocupacional a referencia actual.\nTema 8 Debería reducirse a: “Abordaxes de intervención en terapia ocupacional: promoción da saúde, restauración, mantemento e prevención da discapacidade”.\nTema 10: “Marcos de referencia na disfunción física: biomecánico, neurodesenvolvemento cognitivo-perceptivo. Marcos de referencia aplicados na disfunción psico-social: conductual, cognitivo-conductual, psicodinámico yehumanista”. Solicítase pola súa extensión a división en dous temas.\nTema 11: “Modelos propios de terapia ocupacional: MOHO, modelo canadiano do desempeño ocupacional, modelo da discapacidade de Allen, modelo de Ayres, modelo de Kielhofner, modelo de funcionamento ocupacional de Trombly, Outros modelos en desenvolvemento: Reed&Sanderson, Reilly, M.” Resulta necesario reestruturar este tema y non repetir modelos (MOHO e modelo de Kielhofner son o mesmo).\nIgualmente é outro tema de inabordable polo que sería necesario dividilo en dous o incluso 3 temas.\nTemas 13 y 14: Tratan da mesma temática. Deberían refundirse nun só tema. “Avaliación en terapia ocupacional. Diferencias entre avaliación e valoración. Avaliación inicial, durante e ao termo do tratamento. Obxectivos ao final do do tratamento. Obxectivos e planificación del tratamento“.\nTema 25 debería eliminarse. A hemiplexía é unha das secuelas máis frecuentes que poden padecer as persoas afectadas por accidentes cerebro-vasculares e traumatismos cranio-encefálicos, tratados xa no tema 22.\nTema 26 “Intervención no doente con trastorno de ansiedade” debería eliminarse por estar incluído implicitamente no tema 20. “Intervención da terapia ocupacional nas patoloxías de saúde mental” e tamén deberíase especificar os trastornos del estado de ánimo aos que se refire (depresión, trastorno bipolar, trastorno de ansiedade, disteima, etc.).\nTema 28 “…Síndrome de Down” debería formar parte do tema 21 “Terapia ocupacional na discapacidade intelectual”, xa que en todo el temario valóranse conxuntos das patoloxías, no existe ningún outro tema que trate unha patoloxía concreta individualmente.\nTema 31: debería limitarse a “Órtesis prótese. Concepto, clasificación, funcións e mecanismos de acción. Criterios de selección”. O resto do tema: “Axudas técnicas para o coidado persoal, alimentación, fogar, ocio e tempo libre, material escolar e informático”, sería mais axeitado que formasen parte do tema 16 “Axudas técnicas…”.\nTamén é necesario en todo o temario substituír o termo “axudas técnicas” por o termo “produtos de apoio” por ser o termo actual para denominalas.\nA meirande parte dos temas, carecen de concreción, xuntando nun mesmo tema, o contido de temas distintos.\nSendo tan xerais, dificulta, tanto por la extensión dos mesmos (32), como polos sub temas que se inclúe en cada tema,\nNoutras convocatorias de técnicos de servicios sociais, cada lei esixida é un tema específico, o que non permite marxe á posible interpretación subxectiva de cada opositor.\nNon é o que acontece neste temario. A título de exemplo:\n“TEMA 8. “Socialización e desenvolvemento na infancia e na adolescencia. A intervención socioeducativa con menores con necesidades educativas especial”\nAcumúlanse dous temas nun solo.\nTEMA 6. O/A menor como suxeito/a de dereitos concepto e evolución histórica Lexislación actual.\nEsta redacción implica un abanico de leis que que desenvolven dereitos do menor sin dúbida inasumible para o opositor. Soamente este tema requiriría a lectura de centos de artigos que desenvolven os dereitos to menor, dende todos los ámbitos, saúde, educación, servicios sociais, protección menor, Unión Europea, dereitos humanos, Discapacidade, ,…\nPor tanto, sería necesario unha establecer concrecións e limitacións da materia en cada tema.\nALEGACIONES ESPECÍFICAS CONVOCATORIAS ESTABILIZACION OPE SOCIAL\nCategorías OPE, Oposicións, Plan Estabilidade, Promoción Interna•Etiquetas Oposicións\nAnterior Alegaciones generales de CSIF a las convocatorias de procesos selectivos\nSiguiente Novas de Función Pública – Reunión do 22 de outubro (Procesos selectivos, concurso de traslados…)


Un ollo de vidro: Outubro 2009\nPowers: Para sempre\nO primeiro que cómpre é celebrar que Panini retome a publicación de Powers, a magnífica cabeceira de Brian Michael Bendis e Michael Avon Oeming, e o faga ademáis no punto onde o deixara Planeta. A nova entrega, Para sempre (Panini, 2009), marca un punto de inflexión importante na cabeceira. A decisión de Bendis de esclarecer a orixe do personaxe principal (e da mitoloxía superheroica do seu microuniverso de ficción) pode resultar ata certo punto lóxica mais tamén arriscada: elucidar o pasado misterioso dun personaxe non só supón cancelar unha fonte importante de recursos argumentais, senón que frecuentemente adoita traducirse nunha grave perda de carisma. Ademáis, este arco argumental vén a alonxarse de feito da liña marcada nas entregas anteriores, ao poñer a cuestión dos superpoderes nun primeiro plano cando ata o de agora fora só parte, anque importante, da paisaxe.\nBendis leva adiante a súa opción con coherencia pero sen excesiva brillantez. Remontándose nos estadios evolutivos do ser humano e expoñendo teorías cosmogónicas resultan inevitables unhas pouco favorecedoras comparanzas con Stanley Kubrick ou Alan Moore, por máis que sexan de agradecer tanto o ton livián como as chiscadelas referenciais. Concluido o relato, non pode dicirse que a estrutura do personaxe principal mellorara, mais tampoco empeora. Se cadra a viaxe era innecesaria, pero o importante é que todo indica que, tras o inciso, a cabeceira recobrará os seus sinais de identidade: policíaco impuro, diálogos artificiosos (no mellor estilo Bendis), tensión sexual non resolta entre os protagonistas e distancia irónica. Ou sexa, unha delicatessen.\nAvon Oeming, como sempre, é dicir: magnífico.\nPublicado por Ollo de Vidro en 6:18 da tarde Sem comentários:\nEtiquetas: Icon, Marvel\nHellboy: A escuridade chama\nIndividualmente consideradas, as narracións que conforman o ciclo de Hellboy poden interpretarse coma un simple divertimento, a reciclaxe en clave lúdica dos lugares comúns do xénero terrorífico. Porén, unha lectura global e ordenada revela unha realidade máis complexa, un texto hipercodificado, transxenérico e irónico co que se revisa o xénero e se explora a súa viabilidade contemporánea. Recoñecendo as limitacións de Mike Mignola como guionista, penso que tampouco debemos pasar por alto a súa claridade de ideas respecto ao proxecto que quixo desenvolver (e está a desenvolver) coma autor completo. As historias de Hellboy poden parecer simples, repetitivas ou superficiais, pero o conxunto da proposta resulta, en moitos sentidos, máis moderno e estimulante que outras moitas producións mellor consideradas.\nHai na cabeceira dous tipos de historias. Dunha banda, arcos argumentais dunha certa extensión, organizados en miniseries de varios números e normalmente centrados principal ou secundariamente na tensión entre liberdade individual e predestinación que constitúe o drama persoal do protagonista; doutra, narracións breves a través das cuais o autor dialoga coa tradición do xénero terrorífico. A escuridade chama (Norma, 2008) estaría no primeiro grupo, levando un paso máis aló a rivalidade entre Hellboy e Baba Yaga, que nos últimos tempos se está revelando como a principal antagonista do demo vermello en sustitución de Rasputín. O relato axéitase ao que o autor nos ten afeitos, coa habitual recuperación de figuras arquetípicas do xénero macabro (desta volta as meigas, ata agora prácticamente ausentes), unha incursión no folclore ruso e a habitual resolución a puñadas dos conflitos esotéricos aos que o protagonista se ve sometido.\nCómpre destacar o soberbio labor aos lápices dun Duncan Fegredo que mantén un perfecto equilibrio entre a súa personalidade como ilustrador e a coherencia visual da cabeceira, ben secundado por un Dave Stewart que se reivindica coma un dos mellores coloristas do momento.\nAIDP: Unha praga de rás\nAIDP: As terras ocas – A alma de Venecia e outras historias\nPublicado por Ollo de Vidro en 7:55 da manhã Sem comentários:\nA recopilación dos cómics que Alan Moore escribiu nos anos 90 para Image e Wildstorm en tomos como o de WildC.A.T.S. (Norma, 2009) ou este Wild Worlds (Norma, 2009) pode entenderse xustificada, ademáis de pola lexítima vontade dos editores de tirarlle aproveitamento económico ao nome duns dos escritores máis importantes do momento, pola conveniencia de que o conxunto da súa obra resulte accesible para calquera lector que se queira aproximar a ela. Dito iso, poucos motivos máis aconsellan a reedición ou mesmo a lectura dos cómics que integran este volume.\nO tomo ábrese cun insubstancial crossover de catro capítulos entre Spawn e os WildC.A.T.S. caóticamente debuxado por un Scott Clark que se cingue ao canon gráfico da época: sacrificio da narrativa a prol dunhas composicións imposibles, dexeneración anatómica e confusión xeralizada. A historia de Moore é tan terrible coma se fose calquera outro guionista da factoría Image quen a escribise.\nA miniserie Voodoo: Dancing in the dark supón unha certa mellora, tanto no argumental como no artístico. Moore tenta crear unha atmósfera de terror esotérico a partir da ambientación da historia en Nova Orleáns, mais a superficialidade do enfoque e as concesións á vergonzante exhibición anatómica da protagonista reducen os resultados a un policíaco convencional e non pouco inxenuo. Michael Lopez e Al Rio incurren nos tópicos anteditos do debuxo noventeiro, mais mantendo unha certa pulcritude narrativa.\nEn Deathblow: Byblows, Moore ofrece unha nova version do personaxe Deathblow que (seica) morrera e que (seica) era recuperado así para o seu posterior uso (do que non teño noticia). Ilustrada por un Jim Baikie especialmente tosco, a miniserie invirte tres capítulos para narrar o que cabería en un.\nIncomprensiblemente, pecha o tomo WildC.A.T.S.: Reencarnación, unha historia escrita por Moore e debuxada por Travis Charest que sairía publicada no número 50 da cabeceira creada por Jim Lee e que Norma incluira xa no recopilatorio anterior.\nNon me esquece falar de Wildstorm Spotlight: Majestic, un capítulo único debuxado por Carlos D’Anda que probablemente constitúe, malia a súa discreción, o mellor deste volume. Moore escribe unha historia protagonizada polo icónico Mr Majestic (enésimo Superman apócrifo) sobre a morte do universo, o que lle permite combinar os seus coñecidos delirios cosmogónicos cun agradecido ton de melancolía galáctica.\nPublicado por Ollo de Vidro en 12:31 da tarde Sem comentários:\nEtiquetas: Autor, Wildstorm


Nesta ocasión, a exposición conta con novidades con respecto a edicións de anos anteriores. Entre as máis de 20 pinturas e as esculturas que se poderán visitar no Mosteiro, destacan a escultura relacionada co patrón do municipio, San Xoán, e tamén unha figura vencellada ao Camiño de Santiago, nun ano moi especial ao continuar sendo Ano Xacobeo. “As imaxes que trato demostran o valor dos obxectos, cunha realidade que ás veces resulta fabuladora”, apunta Diego De Giráldez. Entre as obras expostas non faltarán varias relacionadas co movemento ‘NAS’, así como outras realizadas en diferentes etapas da súa ampla traxectoria artística. Tamén destaca unha recreación da Gioconda. Nesta ocasión, a exposición tamén presenta a particularidade de ser “máis dinámica”, en palabras do seu responsable, xa que está previsto que ao longo dos vindeiros meses experimente modificacións, incorporando novas obras.\n“Desde 1984 o Mosteiro de Poio acolle esta exposición sen interrupcións, polo o vínculo entre o noso municipio e Diego de Giráldez está moi afianzado e estamos orgullosos de que así sexa”, asegurou o alcalde Sobral. Ademais, tanto o rexedor como o propio artista resaltaron a boa acollida que tivo a colección durante a súa última estancia no Mosteiro. “Rexistráronse moitas visitas, a pesar do difíciles que foron os meses da pandemia”, sinalaron. Ademais, De Giráldez aproveitou a ocasión para, un ano máis, agradecer tanto aos responsables do templo como ao Concello o feito de que “me sigan acollendo aquí con tanta ilusión. Poio para min sempre será un lugar especial, no que me tratan como na miña propia casa”. Pola súa banda, Luciano Sobral ten claro que esta exposición “enriquece máis se cabe a ampla oferta e os atractivos que existen no Mosteiro e, por extensión, no concello de Poio”.


CRÓNICAS LIGA DA COSTA, (11ª Xda) : MUXÍA CF 1-0 UC CEE : “VITORIA DOS MUXIÁNS NUN CHOQUE MOI DISPUTADO”. – Piratas de Muxia\nO Cerqueda non llo puxo doado a Esteirana.\nPor arriba, Ponteceso, Corme e Esteirana non afroxan.\nPor abaixo, sin señais de vida.\nNon dan síntomas de fraqueza nen o lider SD Ponteceso, nen o Corme CF, nen o SCDR Esteirana, que gañaban con maior ou menos solvencia os seus choques, pero con capacidade goleadora. Os pontecesáns derrotaban a domicilio ao SD Castríz, (1-3), nun choque que tiñan controlado chegando o treito final cun 0-2 favolrable e sen pasar apuros. Meteuse no encontro o equipo xalleiro cun tanto de Iván, pero de novo Abel, que facía un “Hat-trick”, deixaba resolta a contenda. Menos apuros pasou o Corme CF que goleaba a un SCD Malpica, (4-0), decoñecido. Os cormeláns marcaban por medio de Adrián Doldán, Dani Casal, (2) e José. Pasaba máis apuros o SCDR Esteirana na sua visita ao UD Cerqueda, (2-4), non o veu craro o equipo esteirán ata o treito final, pois rebasado o minuto 80 o resultado era de 2-2, pero Pablo Rama no 83 e Brais Romero no deconto desfacían o gran traballo do equipo cerquedense na procura de puntuar.\nVitoria impoortante do San Lorenzo para seguir na loita por enganchrase aos de arriba. Os de Verdillo, con moito traballo tiñan que remontar o gol inicial do SD Buño, que se adiantaba por medio de Pablo Canedo, antes do descanso. Non foi ata pasada a hora de xogo cando igualaba a contenda Fuentefría, que tamén sería o autor do gol da vitoria a 10 minutos do final. Encontro tremendamente disputado e con moitas ocasi´çons de gol por ambas partes no “encontro da xornada”, que enfrontaba ao Muxía CF e o UC Cee, e do que tedes máis abaixo a visión dos técnicos do encontro.\nOs muxiáns suben a 5ª praza ca derrota do CD Muros en Coristanco, (3-1), no duelo de “equipos revelación”. Adiantábanse os muradáns na primeira metade cun gol de Xabier. Gol que igualaba Mario dende o punto de penalti xusto a volta de vestiarios e remontaban os da Terra da Pataca, pouco despois cun tanto de Sergio. Non se clarexaba o conto ata o desconto, no que Damián facía o gol que finiquitaba o choque, no 93. Ata ese intre podía pasar de todo.\nVitoria sufrida do CD Baiñas en Cabana, ante un equipo o cabenés que se xoga moito por abaixo e que se adiantaba aos 13 minutos de xogo por medio de Aarón. Non era ata pasada a hora de xogo cando os baiñeses conseguían neutralizar o gol cabanes, cun tanto de Eloy. O baiés, Santi Díaz facía o gol da remontada e da vitoria no minuto 83, para ir arrimando os baieses a zona alta e deixar tocados os cabeneses, que vían como os seus rivais pola salvación tampouco gañaban.\nSegue sen levantar cabeza o Sporting Zas, que caía por 1-2 co CF Lira, que tiña que remontar o gol inicial do zacense, Bruno, e que conseguía empatar antes do descanso cun tanto de José, e que acadaba o gol qe a postre lle daría a vitoria a volta de vestiario, por medio de Óliver.\nEn definitiva, por arriba non afroxan os do podio, e por abaixo están empeñados en fallar todos. Dos derradeiros 9 clasificados, só puntuou o CD baiñas, ca sua vitoria nas Redondas.\n“O ENCONTRO DA XORNADA”\nDurante a semana colgaremos unha escolma de fotos deste encontro.\nMuxía CF 1-0 UC Cee\nDiego Lobelos, (Adestrador do Muxía CF) : “Foi un partido que dominamos, creamos moitas ocasións, pero non conseguíamos abrir o marcador. Ainda que o Cee non tivo moitos acercamentos a nosa área, sempre ten perigo, con varios xogadores capaces de decidir en calquer acción. Edu puido abrir o marcador con dous tiros nos que se lucíu Joselu. Mauro non chega para empuxar un centro de Isma, e Manu tamén a piques estivo de anotar. Tralo descanso, o guión do encontro foi o mesmo, pero o balón non quería entrar. Michael á saída dun córner, un remate de Toja bate no lonqueiro, e cando parecía que o gol chegaría, Tati lanza un penalti fora. Xa co tempo cumplido, un balón colgado á área chega a Manu Nogueira que define ben. Vitoria moi traballada”.\nRafa Suárez, (Adestrador do UC Cee) : “Partido dominado na primeira parte polo Muxía xogando con vento a favor, ainda que sen ocasións claras. Tiveron dous tiros lonxanos que sacou ben Joselu, e nós tivemos un tiro lonxano de Lojo ó longueiro. Na segunda parte a situación cambiou e o partido igualouse e nós tivemos un tiro de Bruno que se marchou por enriba, e un remate de cabeza de Lojo, que a centro de Iago se anticipa a Ángel Luis, e o balón sae fóra, cando cantábamos gol. O Muxía tivo un remate ó traveseiro de Toja, e fallou un penalti Tati. Nos últimos 15′ o Muxía foi polo partido con maior decisión aproveitando que quedamos cun menos pola expulsión de Álex Agulleiro, e no minuto 94, marcou Nogueira nun erro defensivo noso”.\nMuxía 1-0 Cee\nCastríz 1-3 Ponteceso\nCerqueda 2-4 Esteirana\nZas 1-2 Lira\nCoristanco 3-1 Muros\nSan Lorenzo 2-1 Buño\nCorme 4-0 Malpica\nCabana 1-2 Baiñas


O Xulgado paraliza as eleccións nos Gadis de Ourense polas manobras da dirección contra a candidatura da CIG - CIG: Confederación Intersindical Galega\nO Xulgado paraliza as eleccións nos Gadis de Ourense polas manobras da dirección contra a candidatura da CIG\nA central mobilizouse en defensa da liberdade sindical na empresa\nOurense - 28 Nov 2019\nO Xulgado do Social número 3 de Ourense decidiu paralizar as eleccións sindicais nos Gadis da provincia despois de que a CIG denunciase as manobras da empresa para botar abaixo a candidatura da central, que este luns desenvolveu unha mobilización en defensa da liberdade sindical.\nDende a CIG-Servizos de Ourense denuncian que a dirección de Gadis orquestrou unha verdadeira campaña de “acoso e derribo” para evitar que a central obtivese representación na empresa. “Ao comezo non foi moi agresiva porque pensaron que non iamos ser quen de presentar candidatura, pero cando o conseguimos por primeira vez na historia da empresa na provincia fixeron todo o posíbel por botala abaixo”, critican.\nA empresa fixo todo o posíbel para botar abaixo a candidatura\nO método foi dicir que había dous candidatos da lista da CIG que supostamente asinaran tamén apoiando a lista da USO, a outra central que se presenta ás eleccións. “Non nos deron opción de corrixir o erro, a mesa optou directamente por quitalos das listas; entón presentamos outras dúas persoas que foron borradas tamén, polo que non proclamaron a nosa candidatura”.\nSegundo sinalan dende a central, o problema é que notas/as das traballadoras/es que figuran entre as 150 candidatas/os que supostamente presenta a USO non saben nin que asinaron, e outras aseguran que non asinaron. “Pero claro, iso non o van a dicir nunca publicamente porque teñen medo das represalias da empresa”. Outro dos métodos que utilizan para impedir que a CIG se presente son as ameazas. “Moita xente bótase atrás despois de que a presionen, como xa nos pasou no Gadis do Barco, no que se escollían 5 representantes e non fomos quen de presentar candidatura”.\nNesta ocasión a CIG logrou configurar unha lista de 13 persoas nun proceso no que se escollen 13 delegadas/os do comité provincial, pero as manobras da empresa evitaron que a candidatura saíse adiante. Entón a central decidiu recorrer a un laudo arbitral, que sorpresivamente lle deu a razón á a Gadis.\n“A empresa deuno todo, cando o habitual é que sexan os outros sindicatos que se presentan, até o punto de dixo que acudiría ao Xulgado se non lle daban a razón. Pero a que tivo que ir aos tribunais foi a CIG, logrando que a xuíza paralizase o proceso de eleccións até que non se coñeza a sentenza do xuízo que ten lugar hoxe mesmo.\n“É incríbel que a dirección faga todo o que fai para que non presentemos candidatura, pero claro, saben que se o facemos imos obter moi bos resultados porque a xente está moi cansa do clima de explotación, da falta de dereitos laborais , do medo a expresarse, das coaccións e das ameazas que se vive na empresa”.